CELEX: 62015TA0339
Language: sk
Date: 2018-04-16 00:00:00
Title: Veci T-339/15 až T-343/15: Rozsudok Všeobecného súdu zo 16. apríla 2018 – Polski Koncern Naftowy Orlen/EUIPO (Vzhľad benzínovej stanice) („Ochranná známka Európskej únie — Prihláška trojrozmerných ochranných známok Európskej únie — Vzhľad benzínovej stanice — Absolútny dôvod zamietnutia — Rozlišovacia spôsobilosť — Článok 65 ods. 4 nariadenia (ES) č. 207/2009 (teraz článok 72 ods. 4 nariadenia (EÚ) 2017/1001) — Akty, ktorými sa vyhovelo návrhom žalobcu v plnom rozsahu — Rozhodnutie odvolacieho senátu o postúpení — Záväzná povaha dôvodov rozhodnutia o postúpení — Prípustnosť — Povinnosť odôvodnenia“)

4.6.2018   
            
            
               SK
            
            
               Úradný vestník Európskej únie
            
            
               C 190/22
            
         Rozsudok Všeobecného súdu zo 16. apríla 2018 – Polski Koncern Naftowy Orlen/EUIPO (Vzhľad benzínovej stanice)
   (Veci T-339/15 až T-343/15) (1)
   
   ((„Ochranná známka Európskej únie - Prihláška trojrozmerných ochranných známok Európskej únie - Vzhľad benzínovej stanice - Absolútny dôvod zamietnutia - Rozlišovacia spôsobilosť - Článok 65 ods. 4 nariadenia (ES) č. 207/2009 (teraz článok 72 ods. 4 nariadenia (EÚ) 2017/1001) - Akty, ktorými sa vyhovelo návrhom žalobcu v plnom rozsahu - Rozhodnutie odvolacieho senátu o postúpení - Záväzná povaha dôvodov rozhodnutia o postúpení - Prípustnosť - Povinnosť odôvodnenia“))
   (2018/C 190/40)
   Jazyk konania: poľština
   
      Účastníci konania
   
   
      Žalobca: Polski Koncern Naftowy Orlen SA (Płock, Poľsko) (v zastúpení: M. Siciarek, J. Rasiewicz a M. Kaczmarska, advokáti)
   
      Žalovaný: Úrad Európskej únie pre duševné vlastníctvo (v zastúpení: A. Folliard-Monguiral a E. Sliwinska, splnomocnení zástupcovia)
   
      Predmet veci
   
   Päť žalôb podaných proti rozhodnutiam piateho odvolacieho senátu EUIPO z 2. apríla 2015 (veci R 2245/2014-5, R 2247/2014-5, R 2248/2014-5, R 2249/2014-5 a R 2250/2014-5), týkajúcim sa prihlášok trojrozmerných označení predstavovaných vzhľadom benzínovej stanice ako ochranných známok Európskej únie
   
      Výrok rozsudku
   
   
               1.
            
            
               Veci T-339/15 až T-343/15 sa spájajú na účely vyhlásenia rozsudku.
            
         
               2.
            
            
               Žaloby sa zamietajú ako neprípustné vo vzťahu k výrobkom a službám, ktoré nie sú súčasťou obvyklého sortimentu benzínových staníc (letecký benzín, petrolejársky koks, xylény a veľkoobchod s palivom).
            
         
               3.
            
            
               Rozhodnutia piateho odvolacieho senátu Úradu Európskej únie pre duševné vlastníctvo (EUIPO) z 2. apríla 2015 (veci R 2245/2014-5, R 2247/2014-5, R 2248/2014-5, R 2249/2014-5 a R 2250/2014-5) sa zrušujú vo vzťahu k výrobkom a službám odlišným od výrobkov a služieb, ktoré nie sú súčasťou obvyklého sortimentu benzínových staníc (letecký benzín, petrolejársky koks, xylény a veľkoobchod s palivom) a na ktoré sa vzťahujú prihlasované ochranné známky.
            
         
               4.
            
            
               EUIPO je povinný znášať svoje vlastné trovy konania a štyri pätiny trov konania, ktoré vynaložil Polski Koncern Naftowy Orlen SA, ktorý sám znáša jednu pätinu svojich vlastných trov konania.
            
         
      (1)  Ú. v. EÚ C 279, 24.8.2015.